**בּוּרִ֫ין** (בערבית: **بورين**), הוא כפר פלסטיני, השוכן במדרון הדרומי של הר גריזים שבשומרון ובעמק הסמוך ומשתייך לנפת שכם ברשות הפלסטינית.

בורין שוכן בעמק מצפון לחווארה מעט דרומית לשכם, ליד כביש 'עוקף שכם'. לפי הסכמי אוסלו 80% משטח הכפר בשליטה ישראלית מלאה ו-20% בשליטה משותפת עם הרש"פ. בקרבת הכפר נמצאות ההתנחלויות יצהר והר ברכה לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,800 תושבים בשנת 2016, רובם עוסק בחקלאות ומרעה צאן. מסביב לכפר מקומות יישוב יהודיים, ממזרח גבעת סנה יעקב, מצפון ברכה ומדרום יצהר.

היסטוריה
--------

הכפר ממוקם למרגלות שלוחת הר בשם "ג'בל אבו איסמעיל", שהיא חלק מהר גריזים, בו נמצאו שרידי יישוב,"ח'רבת א-נבי", ובית קברות קדום מתקופת הברונזה התיכונה (2,000 - 1,550 לפני הספירה) ומקאם (מקום תפילה) המוקדש לאבו איסמעיל.

בתקופת ממלכת ירושלים הצלבנית המשיכו מוסלמים לגור בכפר ונאלצו לשלם מעשר כספים (Tithe) לכנסייה הצלבנית בהר ציון.

ברשומות המס העות'מאני משנת 1596, מופיע הכפר עם 120 בתים בסנג'ק שכם. תושבי הכפר שילמו מס על גידולי חיטה, שעורה, זיתים, גפנים, עיזים ועל כוורת דבורים לייצור דבש.

בסקר של הקרן לחקר ארץ ישראל משנת 1882 מתואר הכפר כ"כפר גדול מדרום לשכם, מוקף במטעי זיתים".

במפקד 1922 שנערך על ידי שלטונות המנדט הבריטי, בבורין הייתה אוכלוסייה של 901 נפש, כולם מוסלמים, ובמפקד 1931 הייתה אוכלוסייה 859 נפש, אשר גרו ב-215 בתים.

ב-1945 הייתה אוכלוסיית בורין 1,200 נפש, כולם מוסלמים, ואילו שטח הקרקע הכולל היה 19,096 דונם, כשמתוכו 8,741 דונם שימשו לגידולי דגנים, ואילו 106 דונם סווגו כשטח בנוי, על פי סקר הכפרים של המנדט הבריטי בארץ ישראל.

בעקבות מלחמת העצמאות, ולאחר הסכמי שביתת-הנשק של 1949, עבר הכפר משליטה בריטית לירדנית.
בשנת 1961 מנתה האוכלוסייה 2,068 נפש.

### לאחר 1967

עצי זית שנכרתו בכפר בורין
 פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא התייחסות נרחבת לאירועי אלימות שוליים.
בעקבות מלחמת ששת הימים ב-1967, עבר הכפר משליטה ירדנית לישראלית.

קרקעות הכפר הופקעו מספר פעמים לצורך הקמת התנחלויות ישראליות ובסיסים צבאיים, וכתוצאה מכך התדלדלו משאבי הקרקע והמים של בורין. משנת 1982, יותר מ-2,000 דונם מקרקעות הכפר הוכרזו כאדמות מדינה ולאחר מכן הועברו להתנחלות הר ברכה.

המסגד החדש בבורין הוקם בשנת 2010 עמותת רגבים עתרה לבג"ץ בדרישה להרוס את המבנה בטענה שנבנה בלא היתר על אדמה לה תובעים רבים לבעלות. בתשובה לעתירה הורה בית המשפט למנהל האזרחי לדווח על פעולות הפיקוח והאכיפה במקום בשנת 2018 דחה בג"ץ את העתירה להרוס את המסגד ובנייתו חודשה

בעשור השני של המאה ה-21 החלו תושבי הכפר להיות מעורבים באופן קבוע בעימותים מול תושבי ההתנחלות יצהר והמאחז גבעת רונן, ובהם מתקיימים בין השאר אירועים הדדיים של יידוי אבנים והצתות של כלי רכב ושדות. בשנת 2008 אף אירע מקרה חריג, שבו חברי חוליה יהודים מיצהר ניסו לשגר רקטת קסאם לעבר הכפר בורין. מנגד, היו ערביי הכפר מעורבים בהתפרעויות וזריקת אבנים כנגד חיילי צה"ל וכוחות הביטחון.

בפברואר 2013 הקימו פלסטינים מאחז בשם אל-מנאטיר באדמות בורין. על אף שמדובר בשטח B, בו סמכויות התכנון והבנייה נתונות לרשות הפלסטינית, הרסו כוחות צה"ל את המאחז.

באוקטובר 2015 תועדו עשרות רעולי פנים שירדו מההתנחלות יצהר לכיוון בורין, זרקו אבנים והציתו שדות, וזאת תחת אבטחה וליווי של חיילי צה"ל.

ב-12 בדצמבר 2017, כארבעים נערי גבעות רעולי פנים נכנסו לכפר, והחלו בזריקות אבנים לעבר התושבים ולעבר בתיהם. דובר צה"ל מסר כי כוחות צה"ל הגיעו למקום, פעלו לסיום החיכוך והוציאו את התוקפים מהכפר.

באפריל 2018 גילו חקלאים מהכפר כי קרוב למאה עצי זית באדמותיהם נכרתו ועל חומת אבנים במקום רוססה הכתובת: "והורשתם". העצים, בני עשרות שנים, השתייכו לחלקה הנמצאת סמוך לכביש ליצהר, שהגישה אליה אסורה לפלסטינים על ידי צה"ל ומתבצעת בתיאום מראש בלבד.

ב-16 באוקטובר 2019, פעילי ארגון "רבנים לזכויות אדם" שסייעו במסיק זיתים בכפר הכו בידי נערי גבעות במוטות ברזל. חבר הוועד המנהל של רבנים למען זכויות אדם, הרב משה יהודאי, בן 80, נפצע ברגליו ובראשו. הוא פונה לקבלת טיפול בבית החולים מאיר בכפר-סבא. דובר צה"ל אישר כי בכפר היו עימותים ושריפה שנגרמה מהצתה, הפעילים אמרו שהותקפו בידי רעולי פנים שהציתו והשחיתו עצים. יום למחרת, יצאה קבוצה של "רבנים לזכויות אדם" לסייע לכפר במסיק, המסיק נעצר לאחר כשעה על ידי קצין משטרה.

בורין, פברואר 2022. במרכז התמונה המסגד שתנועת רגבים עתרה בדרישה להורסו.
### עיראק בורין

 ערך מורחב – **עיראק בורין**  

במאה ה-17 הוקמה שלוחה של הכפר בשם "עיראק בורין", כ-500 מטר מצפון לכפר על ראש מצוק במעלה רכס הר גריזים, פירוש השם הוא הצוק של בורין. בצמוד לעיראק בורין ממערב נמצאת "ח'רבת ס'ור", בה נתגלו ממצאים ארכאולוגיים המעידים כי במקום התקיים יישוב מתקופת הברזל ועד התקופה הרומית בארץ ישראל. מעין "עין ס'ור" הסמוך היה מקור מימיו. הכפר הקדום בנוי כ"כפר מבצר", כשהצוק התלול משמש לו להגנה, כיום הכפר גדול יותר ואינו רק באזור הצוק.

ב-21 ביוני 2002, לאחר פיגוע ביישוב איתמר בו נרצחה משפחת שבו, קבוצה של יהודים נכנסה לעיראק בורין, זרקה אבנים, הציתה מחסן ושני כלי רכב ונמלטה מהמקום. תושב הכפר, עדנאן עודה בן 22, השליך אבנים בחזרה, מתנחל ירה בו והוא נהרג. נפתחה חקירה של משטרת ישראל שביקשה לקבל את ההרוג לנתיחה, הבקשה סורבה.

ב-20 במרץ 2010 שהה כוח של חטיבת כפיר בכפר. על פי יומן המבצעים החטיבתי, בשעה 15:54 החלו הכוחות לסגת. במסגרת פיזור הפגנה אלימה קצין בדרגת רס"ן ירה לעבר המפגינים ופגע בשני נערים. רס"ן ר' העיד במצ"ח שבזמן נסיגת החיילים הוא ירה שני כדורי גומי לעבר 2 תושבים שלטענת הצבא עמדו בסמוך למפרי סדר ולטענת עדים פלסטינים היו במרחק של כ50 מטרים מההפגנה ולא השתתפו בה, וזיהה פגיעה בידו של אחד מהם. למעשה, הירייה הראשונה פגעה בראשו של אוסייד והכדור חדר לגולגולתו, והירייה השנייה פגעה בחזהו של מוחמד כשחש לעזרתו. הטענה לירי כדורי גומי הופרכה על ידי צילום רנטגן של קליע חי בגולגולתו של אוסייד קאדוס. ר' הודה רק בזיוף מסמכי נשקייה, אותם זייף כדי להחליף את נשקו בנשק אשר יכול לירות כדורי גומי כפי שטען שירה, זאת לאחר הירי. במצ"ח הוחלט שלא להעמידו למשפט.

במרץ 2016 שלושה מחבלים תושבי הכפר דקרו שני חיילים בעמדה צבאית סמוך לכפר. ב-19 באפריל 2016 כוחות הביטחון חשפו חוליה מהכפר שתכננה לחטוף מתנחל, ולבצע פיגועי ירי ודקירה נגד חיילים.

גאוגרפיה
--------

בורין שוכנת בגב ההר, למרגלות חלקו הדרומי של רכס הר גריזים, בגובה של בין כ-720 מ' לכ-650 מ' מעל פני הים.
מצפון לכפר משתרעת "שמורת נבי איסמעיל" בשמורה יש ריכוז של עשרות עצי אלה אטלנטית ולצידם מספר עצי זית עתיקים. באזור הכפר נובעים מספר מעיינות שכבה, בהם:

* "עין א-שרקיה" - הממוקם במרכז הכפר ומשמש את התושבים למי שתייה.
* "עין מח'נה" - מעיין ניקבה ממזרח לכפר. בסמוך למעיין נבנה המאחז גבעת סנה יעקב והמקום עבר פיתוח במימון המועצה האזורית שומרון, הוקם מקווה ובריכות נפרדות לגברים ולנשים. מאז שנת 2001 נחסמה אט אט גישתם של פלסטינים למעיין ולשטח החקלאי שסביבו על ידי צה"ל, והוא סופח בפועל להתנחלות הר ברכה. לטענת תושבי בורין והמשרד לתיאום עניינים הומניטריים של האו"ם, המעיין שוכן בשטח פרטי פלסטיני ושימש חקלאים ורועי צאן פלסטינים מהכפר להשקות את גידוליהם ואת חיות המשק שלהם.
* "עין אל-פור" - שמצפון לעיראק בורין הנובע בערוץ "ואדי ס'ור", בסמוך למעיין ריכוז של עצי תאנה ועצי פרי אחרים, המוקף בטרסות אבן עתיקות.

קישורים חיצוניים
----------------

ויקישיתוף מדיה וקבצים בנושא **בורין** בוויקישיתוף
* בורין באתר Palestine Remembered
* Survey of Western Palestine, Map 11: IAA, Wikimedia commons
* Burin Council
* Burin Village Profile, המכון למחקר יישומי - ירושלים, (ARIJ)
* Burin (aerial photo), המכון למחקר יישומי - ירושלים, ARIJ
* Development Priorities and Needs in Burin, המכון למחקר יישומי - ירושלים, ARIJ

הערות שוליים
------------

1. 1 2  מפקד אוכלוסין 2016, באתר של הלשכה הפלסטינית המרכזית לסטטיסטיקה
2. ↑  ג'בל איסמעעיל, בורין (יצהר) - מחסום ווטש - נשים למען זכויות אדם
3. ↑  Röhricht, 1893, RHH, pp. 153 -154, No. 576; cited in Ellenblum, 2003, p. 224
4. ↑  Hütteroth and Abdulfattah, 1977, p. 132
5. ↑  Conder and Kitchener, 1882, SWP II, p. 162
6. ↑  Barron, 1923, Table IX, Sub-district of Nablus, p. 24
7. ↑  Mills, 1932, p.60
8. ↑  Government of Palestine, Department of Statistics. *Village Statistics, April, 1945.* Quoted in Hadawi, 1970, p. 155
9. ↑  Government of Jordan, Department of Statistics, 1964, p. 15
10. ↑  דו"ח של משרד האו"ם לתיאום עניינים הומניטריים(הקישור אינו פעיל, 6.2.2022), מרץ 2012, באתר משרד האו"ם לתיאום עניינים הומניטריים.
11. ↑  בג"ץ 5790/10 רגבים, עובדיה ארד נ' שר הבטחון, ניתן ב־28 ביוני 2011.
12. ↑  בג"ץ דחה עתירה נגד מסגד לא חוקי – בנייתו חודשה, באתר הקול היהודי, ‏14/08/2018
13. ↑  אבי יששכרוף, בכפר בורין הפחד שולט, באתר הארץ, 6 באוגוסט 2008.  
 לאחר ההרס והאלימות הרבה בחוות גלעד, עימותים ברחבי הארץ, אתר הקול היהודי   
 אנשיל פפר, מגיני המאחזים מציגים: "תג מחיר", באתר הארץ, 1 ביוני 2009  
 חיים לוינסון, "תג מחיר" של מתנחלים עקב הריסת מבנה במאחז, באתר הארץ, 27 ביולי 2010
14. ↑  רועי שרון, תלמיד ישיבה מיצהר שיגר קסאם לכיוון כפר ערבי, באתר nrg‏, 20 ביוני 2008
15. ↑  עשרות פורעים ערבים יידו אבנים על כוחות מג"ב בכפר בורין שבגזרת שכם, ‏ 6 במרץ 2010  
כארבעים פלסטינים התקהלו היום בשעות הצהריים סמוך לשוק בורין ויידו אבנים לעבר כוחות הביטחון, אתר דובר צה"ל, 15 במאי 2010
16. ↑  חיים לוינסון, המאחז הפלסטיני שפונה ליד בורין - בשטחי הרשות, באתר הארץ, 4 בפברואר 2013
17. ↑  ג'ון בראון, צפו: מתנחלים מיידים אבנים לעבר בית ספר ליד שכם ויורים באוויר, אתר שיחה מקומית, 28 באוקטובר 2015
18. ↑  דבר ראשון, ‏התפרעות בשומרון, באתר דבר העובדים בארץ ישראל, 13 בדצמבר 2017
19. ↑  מאיה הורודניצ'אנו‏, מקרה חמישי של תג מחיר תוך שבוע: עשרות עצי זית נכרתו ליד שכם, באתר וואלה!‏, 20 באפריל 2018
20. ↑  מאיה הורודניצ'אנו‏, פעילי "רבנים לזכויות אדם" הותקפו בשומרון; חשד לתג מחיר ליד רמאללה, באתר וואלה!‏, 16 באוקטובר 2019
21. ↑  אורלי נוי, "זה החוק", אמר הקצין וסילק אותנו ממטע הזיתים של מוחמד, באתר "שיחה מקומית", 17 באוקטובר 2019
22. ↑  מנחם מרכוס, סיור במערב השומרון, כותרת ראשית, 23 בפברואר 1983
23. ↑  אפרת וייס, חקירת התפרעות המתנחלים: המשטרה פשטה על יצהר, באתר ynet, 25 ביוני 2002
24. ↑  עמירה הס, יהונתן ליס, אורלי הלפרן, הוארך מעצר מתנחל החשוד ברצח פלשתינאי ליד שכם, באתר הארץ, 23 ביוני 2002
25. ↑  הוארך מעצר מתנחל החשוד ברצח פלשתינאי ליד שכם.
26. ↑  ג'ון בראון ונעם רותם, רישיון להרוג: קצין ירה למוות בשני נערים, שיקר, זייף מסמכים, לא נשפט - וקודם, אתר שיחה מקומית, 28 במרץ 2016
27. ↑  הידיעות, סוכנויות (2010-03-21). "הפלסטינים: מת מפגין נוסף שנפצע מירי צה"ל". *Ynet*. נבדק ב-2023-02-06.
28. ↑  הותר לפרסום: נחשפה חולייה שתכננה לחטוף מתנחל בשומרון - וואלה! חדשות, באתר וואלה!, ‏2016-04-19
29. ↑  המשרד לתיאום עניינים הומניטריים של האו"ם - דו"ח מיוחד- ההשפעה ההומניטרית של השתלטות מתנחלים על מעיינות פלסטיניים - עמוד 19

| Flag of SenegalFlag of Senegalיישובי נפת שכם |
| --- |
| ערים | שכם |  |
| מועצות מקומיות | עקרבה • עסירה א-שמאלייה • ביתא • חווארה • ג'מאעין • קבלאן • סבסטיה • בית פוריכ |
| כפרים | עסירה אל-קבלייה • עזמוט • עוורתא • אל-באד'אן • בלאטה אל-בלד • בית דג'ן • בית חסאן • בית איבא • בית אימרין • בית וזן • בזאריה • בורין • בורקה • ג'אלוד • דיר אל-חטב • דיר שרף • דומא • עינאבוס • פורוש בית דג'ן • איג'ניסיניא • ג'וריש • כפר קליל • לובאן א-שרקיה • מאדמא • מג'דל בני פדיל • א-נאקורה • א-נסאריה • אודלה • עוסארין • קריות • קוסין • קוסרה • רוג'ייב • סאלם • סרה • א-סאוויה • תלפית • טלוזה • תל • עוריף • יאנון • יאסיד • יתמא • זאוואתא • זיתא ג'מעין • קריית לוזה |
| מחנות פליטים | בלאטה |
| נפות הרשות הפלסטינית |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007584328705171

 |